Per a l'elecció del director o de la directora de l’institut no són aplicables les previsions del Reglament electoral general contingudes en l'article 6.2.2 donat que l'elecció correspon al propi Consell de l’Institut.

Per a aquesta elecció, s'aplica el que conté l'article 23 del Reglament electoral general (REG), quedant el calendari electoral de la manera següent:

|  |  |
| --- | --- |
| Votació - 10 dies hàbils | Convocatòria de la sessió per a l'elecció de director/a que contindrà com a punt únic l'elecció de director o directora segons el que indica el propi article 24 del Reglament electoral general.  Inici del termini de presentació de candidatures i d’emissió del vot anticipat. |
| Fins a 3 dies hàbils abans de la votació | Fi del termini de presentació de candidatures en la secretaria de l’Institut. |
| Fins al tancament del registre electoral (el de l’institut) al dia anterior de la votació. | Fi de termini per a presentar el vot anticipat a candidatura. (Art. 11 REG)  Qui vote anticipadament ha de tindre en compte que pot haver una segona volta, per la qual cosa seria recomanable l'emissió d'un vot per a cada volta, indicant en el sobre que conté dit vot anticipat per a quina votació és, si per a primera o per a segona volta. |
| Votació | **Primera volta:** Es requereix **majoria absoluta** de membres del Consell de l’Institut.  **Segona volta:** Per al cas que no s'obtinga la majoria requerida per a la primera volta, encara que només hi haja un candidat o una candidata.  Aquesta segona volta es pot fer en la mateixa sessió o en la data que s'estime oportuna, previsió que haurà de difondre's entre els membres del Consell. |

Una vegada celebrada la votació, es comunicarà la persona elegida amb el nombre de vots obtinguts i volta en la que ha estat produït aquest resultat mitjançant certificació de la persona que actue com a secretari o secretària de la sessió bé per:

- Correu intern dirigit al rector o rectora, o bé per

- Valisa electrònica dirigida a Rectorat, Secretaria General i Servei de Recursos Humans PDI.

Aquest procediment de comunicació també haurà de seguir-se en el cas de què finalitzat el termini de presentació de candidatures no s'haja presentat cap candidat o candidata.

**AQUEST CALENDARI ES DIFONDRÀ ALS MEMBRES DEL CONSELL DE L’INSTITUT JUNTAMENT AMB LA CONVOCATÒRIA.**